Paġna IL-KUNSILL TAL-UNJONI EWROPEA, Waqt li jaġixxi bħala l-awtorità mogħtija s-setgħa li taħtar id-Direttur u l-Viċi Diretturi tal-Europol, B'kont meħud tal-opinjoni tal-Bord ta' Amministrazzjoni, Il-Viċi Diretturi tal-Europol jinħatru għal perijodu ta' erba' snin li jista' jiġġedded darba skont l-Artikolu 38(2) tad-Deċiżjoni tal-Kunsill li tistabbilixxi l-Uffiċċju Ewropew tal-Pulizija (Europol). Il-Bord ta' Amministrazzjoni ppreżenta opinjoni lill-Kunsill fejn ippropona li l-mandat tal-Viċi Direttur attwali tal-Europol, is-Sur Oldřich MARTINŮ, jiġi estiż. Abbażi tal-opinjoni mogħtija mill-Bord ta' Amministrazzjoni, il-Kunsill jixtieq jestendi l-mandat tas-Sur Oldřich MARTINŮ bħala Viċi Direttur, IDDEĊIEDA KIF ĠEJ: Il-mandat tas-Sur Oldřich MARTINŮ huwa b'dan estiż mill-1 ta' Novembru 2015 sal-31 ta' Ottubru 2019 fil-grad AD 14, skala 1. Dan l-Att għandu jsir effettiv mill-jum tal-adozzjoni tiegħu. Magħmul fi Brussell, l-4 ta' Diċembru 2014. Wara d-deċiżjoni finali tal-awtorità regolatorja tal-Litwanja fir-rigward taċ-ċertifikazzjoni ta' AB Amber Grid bħala Operatur tas-Sistema ta' Trasmissjoni bi Proprjetà Sseparata (l-Artikolu 9 tad-Direttiva 2009/73/KE) tal-10 ta' April, 2015 (ir-riżoluzzjoni tal-NCC tal-10 ta' April 2015 Nru O3-242 dwar il-Ħatra tal-Operatur tas-Sistema ta' Trasmissjoni u l-Ħruġ tal-Liċenzja għall-Attività ta' Trasmissjoni tal-Gass Naturali), il-Litwanja nnotifikat lill-Kummissjoni Ewropea l-ħatra uffiċjali ta' din il-kumpanija bħala Operatur tas-Sistema ta' Trasmissjoni tal-Gass Naturali li jopera fil-Litwanja skont l-Artikolu 10 tad-Direttiva 2009/73/KE. Kull informazzjoni addizzjonali tista' tinkiseb minn dan l-indirizz: Is-sit elettroniku tal-NCC dwar iċ-ċertifikazzjoni ta' AB Amber Grid: Klassi 1.2. Prodotti tal-laħam (imsajrin, immellħin, affumikati, eċċ.) Il-"Knack d'Alsace" huwa zalzett magħmul minn pejst rqiq, imsajjar, imdeffes f'kejsing tal-ġilda naturali, li ġejja speċifikament min-nagħaġ. Dan huwa affumikat fis-sħana bl-injam tal-fagu (serratura, ċana, zkuk jew laqx). Il-pejst irqiq huwa magħmul minn: laħam dgħif u xaħam tal-majjal mingħajr qoxra; kif ukoll materja prima li ġejja mil-laħam: silġ imfarrak, zokkor, plażma tad-demm (laħam tal-majjal jew taċ-ċanga), melħ, alkoħol, ħwawar, ħxejjex aromatiċi, estratti tal-ħxejjex aromatiċi, aromi naturali, u addittivi awtorizzati fl-ispeċifikazzjonijiet. Il-pejst irqiq (mingħajr il-kejsing tal-ġilda naturali) huwa magħmul minn: mill-inqas 70 % materja prima tal-laħam (ċanga u majjal); mill-inqas 7 % ċanga; mill-inqas 30 % laħam tal-majjal (dgħif u xaħam). Dawn il-perċentwali huma espressi fir-rigward tal-piż totali tat-taħlita fil-waqt tal-ipproċessar. Il-"Knack d'Alsace", b' forma kemxejn b'kurvatura, għandu tul bejn 2 sa 30 ċm u dijametru bejn 20 sa 28 mm. Huwa artab u lixx b'kejsing tal-ġilda naturali ssikkat ħafna. Il-qoxra tal-"Knack d'Alsace" għandha kulurha: kannella omoġenju fil-każ li jkun affumikat biss; jew roża fl-oranġjo: wara l-affumikazzjoni, il-"Knack d'Alsace" jista' jingħata l-kulur permezz ta' koloranti naturali jew permezz ta' koloranti naturali jew ta' estratti oħra ġejjin minn materja prima naturali. Meta jkun maqtugħ, il-"Knack d'Alsace" ikollu pejst ta' kulur roża ċar, u għamla soda u elastika. Meta jittiekel, iqarmeċ mas-snien, tant li din l-esperjenza tissejjaħ "knackant". L-affumikazzjoni naturali tagħtih togħma affumikata delikata. perċentwali ta' ilma fil-prodott bix-xaħam imneħħi (estratt niexef bix-xaħam imneħħi - H.P.D) 80 % perċentwali ta' lipidi 26 % ir-rata ta' zokkor li jinħall fl-ilma 1 % il-proporzjon kollaġeni/protidi 18 % ir-rata ta' nitrit 150 mg/kg Il-laħam użat huwa frisk, ħlief għall-fdalijiet li jistgħu jiġu ffriżati għal raġunijiet ta' saħħa. L-użu ta' laħam mill-annimali maskili sħaħ jew kriptorkidi, li t-testikoli tagħhom ma jkunux niżlu fl-iskrotum, kif ukoll ta' laħam isseparat mekkanikament (MSM), huwa pprojbit. Il-laħam dgħif tal-majjal ġej mill-qatgħat li ġejjin: perżut, spalla, żaqq, ġenbejn u fdalijiet. Il-grass użat huwa xaħam iebes ġej mix-xaħam dorsali, mill-parti ta' fuq tal-ispalla, mill-perżut u mill-ħaddejn. Huwa pprojbit li jintuża grass iffriżat jew li jkun ġej minn friża qawwija u li tiġi miżjuda l-qoxra. Il-ġewwieni jintrema minbarra t-timus li jkun preżenti fil-ħaddejn. Il-laħam taċ-ċanga fih minn 15 sa 20 % grass. Il-passi tal-produzzjoni huma dawn li ġejjin: it-tgħaffiġ/it-tfettit, il-mili, l-affumikar/is-sajran u t-tkessiħ isiru fiż-żona ġeografika. It-tikkettar għandu jinkludi d-denominazzjoni "Knack d'Alsace" kif ukoll il-logo IĠP tal-Unjoni Ewropea. Iż-żona ġeografika tal-produzzjoni tal-"Knack d'Alsace" hija magħmula mit-territorji kollu tar-Reġjun tal-Alsace, jiġifieri d-dipartimenti tal-Bas-Rhin u tal-Haut-Rhin. Iż-żona ġeografika hija kkaratterizzata b'mod ewlieni mis-siġar tal-fagu fil-foresta tal-Alsace. Hija siġra komuni fiż-żona u ssibha faċilment fir-reġjun. L-Alsace huwa reġjun li għandu tradizzjoni twila fil-qasam tal-manifattura taz-zalzett. Il- "Knackwurst," antenat tal-"Knack d'Alsace", kien diġà msemmi fit-testi li jmorru lura għas-seklu sittax; tant li huwa msemmi fl-1575 fix-xogħol ta' Jean Fischart intitolat "Geschichtklitterung". Il-pożizzjoni ġeografika ta 'Alsace, qrib il-fruntiera Ġermaniża, influwenzat ferm l-istorja kif ukoll l-għarfien fil-manifattura taz-zalzett. Fl-istorja, fil-fatt, l-Alsace kien daqstant reġjun Ġermaniż daqs kemm kien Franċiż. Lejlet il-gwerra tal-1870, ix-xogħol ta' dawk li jaħdmu fil-manifattura taz-zalzett fl-Alsace, għalkemm parzjalment mekkanizzat, kien għadu qed isir prinċipalment bl-idejn. Wara l-annessjoni tal-Alsace mar-Reich Ġermaniż fl-1871, eluf ta' Ġermaniżi ġew jgħixu fl-Alsace. Fost dawn, madwar tletin manifattur taz-zalzett minn Wurttemberg għażlu lil Strasburgu bħala d-domiċilju tagħhom. B'mod partikolari, huma introduċew teknika ta' pproċessar imtejba u materjal aktar mirqum. It-teknika tagħhom, aktar mekkanizzata, ippermettiet li l-laħam jinħadem aħjar sabiex jiġi ppreparat mili mqatta' b'mod aktar fin, li huma diġà kienu qed jużaw għal-laħam mill-bovini il-kbar. Huma introduċew, b'mod partikolari, it-teknoloġija tat-tfettit anki fl-intrapriżi artiġjanali żgħar, bl-introduzzjoni tal-mutur elettriku. Minħabba li dawn l-artiġjani impjegaw ħaddiema lokali biex jiffurmaw apprendisti, it-tekniki akkwistati u l-metodi moderni tferrxu gradwalment fost il-kumpaniji l-oħra. Wara l-Ewwel Gwerra Dinjija, id-dispożizzjonijiet ġodda tat-taxxa ikkontribwixxew b'mod indirett għall-iżvilupp tal-manifattura taz-zalzett ta' Alsace u, b'mod partikolari, tal-"Knacks d'Alsace". L-impożizzjoni ta' taxxa fuq il-laħam mibjugħ bl-imnut, qatat b'mod sinifikanti l-marġni tal-profitt ta' dawk il-biċċiera, li kienu limitati għat-tqegħid fis-suq tal-laħam. Minħabba li l-qasam tal-prodotti taz-zalzett ma sofriex l-istess xorti, il-biċċiera ittrasformaw rwieħom f'bejjiegħa tal-laħam/bejjiegħa tal-prodotti taz-zalzett. Wara din l-era, fl-Alsace, l-artiġjani tal-industrija tal-laħam saru kemm bejjiegħa tal-laħam kif ukoll bejjiegħa tal-prodotti taz-zalzett. Il-proċess tal-manifattura tal-"Knack d'Alsace" jirrikjedi ħila inkredibbli. Għalkemm xi passi tal-proċess huma awtomatizzati, l-intervent uman għadu meħtieġ għal xi fażijiet essenzjali, bħat-tfettit u t-tqegħid fil-ġilda. Il-fażi tal-mili, li tikkonsisti f'li jiddeffes il-pejst rqiq li jirriżulta fil-kejsing tal-ġilda naturali, jeħtieġ ħila kbira mill-operatur li għandu jkun jaf kif għandu jevalwa, permezz tal-mess, il-grad tal-mili tal-kejsing tal-ġilda naturali filwaqt li jirrispetta l-fraġilità tagħha. Il-"Knack d'Alsace" huwa kkaratterizzat minn konsistenza soda u li tqarmeċ, il-kompożizzjoni b'bażi ta' laħam tal-majjal u taċ-ċanga u t-togħma delikata affumikat tiegħu. Il-konsistenza tqarmeċ tal-"Knack d'Alsace" hija tant karatteristika li ta' spiss jużaw it-terminu "Knackant" biex jiġi kklassifikat Mill-bqija, l-isem "knack" ġej mill-onomatopea tal-ħoss li wieħed jisma meta z-zalzett jingidem. Il-laħam taċ-ċanga, li jkun fih fibri differenti minn dawk tal-majjal, jaffettwaw l-istruttura soda tal-"Knack d'Alsace" u jgħin biex jagħtih it-tqarmiċ tipiku. L-affumikazzjoni naturali bl-injam tal-fagu tagħti l-"Knack d'Alsace" togħma delikata ta' affumikar. Ir-rabta kawżali maż-żona ġeografika tal-"Knack d'Alsace" hija bbażata fuq il-kwalità speċifika u r-reputazzjoni tagħha. L-Alsace huwa reġjun bi tradizzjoni antika fis-settur tal-manifattura taz-zalzett kif wieħed jista' jara minn referenzi għal testi mis-seklu sittax. L-istorja tal-Alsace, b'mod partikolari l-annessjoni tar-reġjun mar-Reich Ġermaniż fl-1871, u t-tqegħid fis-seħħ, wara l-ewwel gwerra dinjija, ta' taxxa speċifika fuq il-bejgħ bl-imnut tal-laħam, ikkontribwixxiet biex tittejjeb it-teknika tal-produzzjoni tal-pejst rqiq kif ukoll tal-iżvilupp tal-bejjiegħa tal-laħam/bejjiegħa tal-prodotti taz-zalzett. Dan il-kuntest storiku kien determinanti fl-akkwist tal-ħila speċifika tal-manifatturi taz-zalzett Alsazjani li jiddetermina l-ispeċifitajiet tal-"Knack d'Alsace", kemm il-konsistenza ta' tqarmiċ tiegħu, il-kompożizzjoni bażika tiegħu tal-laħam tal-majjal u taċ-ċanga kif ukoll it-togħma delikata ta' affumikar tiegħu. L-affumikazzjoni naturali bl-injam tal-fagu, tradizzjoni fl-Alsace tagħti lill-"Knack d'Alsace" togħma delikata ta' affumikar tipika. L-injam tal-fagu jintuża għall-affumikar tal-"Knack d'Alsace" minħabba li huwa faċilment disponibbli fl-Alsace u li jippermetti il-ħruġ gradwali u inkomplet tal-injam neċessarju għall-produzzjoni tal-affumikar mingħajr l-inkonvenjenzi li jġibu magħhom il-koniferi, li wkoll huma preżenti fl-Alsace, izda dawn jsaddu u jħammġu l-affumikaturi. B'hekk, il-manifatturi taz-zalzett Alsazjani kienu kapaċi jieħdu vantaġġ mill-karatteristiċi tal-ambjent naturali tagħhom, u iktar minn hekk, miċ-ċirkostanzi storiċi biex jakkwistaw il-ħila speċifika tagħhom li jagħti lill- "Knack d'Alsace" il-karatteristiċi speċifiċi tiegħu li jagħmluh il-prodott "emblematiku" tas-settur tal-manifattura taz-zalzett Alsazjan. Il-"Knack d'Alsace" fil-fatt jibbenefika minn reputazzjoni kbira li akkwista minn zmien is-seklu sbatax li minn dak iż-żmien sar element fondamentali fil-festi popolari. U għalhekk, fl-okkażjoni tal-festa li saret biex tiġi ċċelebrata l-konvalexxenza tar-re Louis XV f'Settembru tal-1744, ġew offerti kwantitajiet kbar ta' "Knack d'Alsace" lill-popolazzjoni ta' Strasburgu. Il-"Knack d'Alsace" ġie vvalorizzat fl-istess mod fl-okkażjoni tal-espożizzjoni universali ta' Pariġi, fl-1867, b'mod partikolari bis-saħħa tal-manifattur taz-zalzett Frick. Il-"Knack d'Alsace" jinsab fil-festi kollha tal-villaġġi Alsazjani, u waqt il-cocktails u l-buffets. Matul dawn ir-riċevimenti, il-"Knack d'Alsace" iservuhom tnejn tnejn fuq plattini tal-karti bil-ħobż u l-mustarda ħelwa. Il-"Knack d'Alsace" huwa wkoll wieħed mill-ingredjenti prinċipali mill-varjetà ta' prodotti taz-zalzett li jakkumpanjaw is-sauerkraut.
Extracted from C_222_2015.html